ముంబై: దేశీ టెలికాం కంపెనీల కష్టాలపై రిలయన్స్ కమ్యూనికేషన్స్ అధినేత అనిల్ అంబానీ తీవ్ర ఆందోళన వ్యక్తం చేశారు. తీవ్ర పోటీతో ప్రస్తుతం ఈ రంగం ఐసియు నుంచి అంపశయ్య మీదికి చేరిందన్నారు. దీంతో ప్రభుత్వ పన్ను రాబడులతో పాటు ఈ రంగానికి చెందిన కంపెనీలకు బ్యాంకులు ఇచ్చిన అప్పులు రిస్కులో పడ్డాయన్నారు. ‘మన దేశ టెలికాం రంగం పరిమిత పోటీ దిశగా పయనిస్తోంది. ముందు ముందు ఇది గుత్తాధిపత్యానికి దారితీసే ప్రమాదం ఉంది’ అని మంగళవారం జరిగిన ఆర్కామ్ ఎజిఎంలో ఆందోళన వ్యక్తం చేశారు. తన సోదరుడు రిలయన్స్ జియోతో టెలికాం రంగంలో ఏర్పడిన పోటీని ‘వినూత్నమైన విధ్వంసం’గా అభివర్ణించారు. భారత టెలికాం రంగంలో పోటీని తట్టుకోలేక భారీ పెట్టుబడులు పెట్టిన అనేక విదేశీ కంపెనీలు ఇప్పటికే తప్పుకున్న విషయాన్ని అనిల్ అంబానీ గుర్తు చేశారు. టెలికాం రంగం ఆర్థిక కష్టాల్లో ఉందని ఈ సంవత్సరం ఏప్రిల్లో ఆర్బిఐ హెచ్చరించాక బ్యాంకుల నుంచి అప్పు పుట్టడమూ దాదాపుగా ఆగిపోయిందన్నారు. ఏటా రూ.లక్ష కోట్ల పెట్టుబడులు అవసరమైన ఈ రంగానికి అప్పు పుట్టకపోతే సేవల నాణ్యత ఎలా మెరుగుపడుతుందని ప్రశ్నించారు. రుణ దాతలతో తమ కంపెనీ ఎదుర్కొంటున్న కష్టాలను వచ్చే ఏడాది మార్చి కల్లా పరిష్కరిస్తామని అంబానీ చెప్పారు.
mumbai: deshee telicom companyla kashtalapai relions communications adhinetha anil ambani teevra aandolana vyaktam chesaru. teevra potiitoe prastutam ee rangam iciu nunchi ampasayya meediki cherindannaru. deentho prabhutva pannu raabadulatoe paatu ee rangaaniki chendina companylaku byaankulu ichina appulu riskulo paddaayannaaru. ‘mana desha telicom rangam parimita poty disagaa payanistondi. mundu mundu idhi guttaadhipatyaaniki daariteese pramaadam undi’ ani mangalavaaram jarigina arcam agmlo aandolana vyaktam chesaru. tana sodarudu relions jiyotho telicom rangamlo erpadina poteeni ‘vinuutnamaina vidhvamsam’gaa abhivarninchaaru. bhaarata telicom rangamlo poteeni tattukoleka bhari pettubadulu pettina aneka videshee companylu ippatike tappukunna vishayaanni anil ambani gurtu chesaru. telicom rangam aardhika kashtaallo undani ee samvatsaram eprillo arbi heccharinchaaka byaankula nunchi appu puttadamuu daadaapugaa aagipoyindannaaru. eta roo.laksha kotla pettubadulu avasaramaina ee rangaaniki appu puttakapothe sevala naanhyata ela merugupadutundani prasninchaaru. runa daatalato tama company edurkontunna kashtaalanu vache edaadi marchi kalla parishkaristaamani ambani cheppaaru.